ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О

НАЦРТУ ЗАКОНА О РАДНОЈ ПРАКСИ

Министарство за рад, запошљавање, борачка и социјална питања позива заинтересоване грађане, као и стручну јавност да се упознају са текстом Нацрта закона о радној пракси и да дају своје коментаре, сугестије и предлоге.

Јавна расправа о Нацрту закона о радној пракси одржаће се у периоду од 3. до 23. децембра 2021. године, као и организовањем презентације и стручне расправе у следећим градовима:

* Нови Сад, 13. децембра 2021. године, у периоду од 12,00 до 14,00 часова, у просторијама Медиа инфо центра у СПЕНС-у, ул. Сутјеска бр.2/И;
* Ниш, 14. децембра 2021. године, у периоду од 12,00 до 14,00 часова, Дели простор, ул. Давидова 2а;
* Београд, 17. децембра 2021. године, у периоду од 10,00 до 12,00 часова, у сали "Амфитеатар" у згради Народне банке, ул. Немањина бр.17.

Лица заинтересована за учешће на презентацији Нацрта закона и стручним скуповима потребно је да благовремено доставе своју пријаву са назнаком града где ће присуствовати презентацији и стручној расправи о Нацрту закона на e-mail адресу: javna.rasprava@minrzs.gov.rs

 Предлози, сугестије, иницијативе и коментари, достављају се Министарству за рад, запошљавање, борачка и социјална питања на e-mail адресу: javna.rasprava@minrzs.gov.rs и/или писаним путем на адресу: Министарство за рад, запошљавање, борачка и социјална питања, ул. Немањина 22-26, 11000 Београд.